Varšuvos Frederiko Šopeno muzikos universitetas
Varšuvos Frederiko Šopeno muzikos universitetas – valstybinė aukštoji mokykla Varšuvoje, Lenkijoje. Tai geriausias muzikos studijų krypties universitetas Lenkijoje. Universiteto istorija prasidėjo 1810 m., kai Juzefas Elsneris ir Vojciechas Boguslavskis įkūrė Aukštąją muzikos mokyklą (lenk. Szkoła Główna Muzyki). Nuo 1821 m. ji veikia kaip Muzikos ir deklamacijos institutas Varšuvos universitete, 1826 m. dalinama į dvi atskiras institucijas: Aukštąją muzikos mokyklą (kaip VU dalis) ir Dramos ir dainavimo mokyklą (pagrindinis ir vidurinis lavinimas). Muzikos mokykla yra uždaroma kartu su visu Varšuvos universitetu 1831 m. (tai buvo viena iš 1831 m. sukilimo pasekmių). 1861 m. Apolinaras Kontskis Varšuvoje atidaro Muzikos institutą, kuris 1918 m. tapo Valstybine konservatorija. Tuo tarpo po II pasaulinio karo pradžios universitetas yra vadinamas Staatliche Musikschule in Warschau. Pasibaigus karui, 1946 m. mokykla gavo Valstybinės aukštosios muzikos mokyklos (lenk. Państwowa Wyższa Szkoła Muzyczna, o nuo 1962 m. ji gavo leidimą suteikti menų magistro diplomą. 1974 m. aukštoji mokykla įkūrė filialą Balstogėje. Žinomiausio ir vieno iš pirmųjų absolventų – Frederiko Šopeno – vardas jai buvo suteiktas 1979 m. Nuo 2008 m. balandžio 25 d. aukštoji mokykla gavo savo dabartinį pavadinimą.